Ελικοπτεροφόρο Σαϊπάν

Το ελικοπτεροφόρο Σαϊπάν (USS SAIPAN LHA 2) είναι πλοίο αμφιβίων επιχειρήσεων και προσβολών του αμερικανικού πολεμικού ναυτικού. Είναι ναυπηγικής κλάσης "Tarawa" εκ του ονόματος του 1ου ναυπηγηθέντος αδελφού πλοίου στη κατηγορία LHA (=Landing Helicopter Assault ship). Πρόκειται για μικτή ναυπηγική κατασκευή Ελικοπτεροφόρου και Δεξαμενοπλοίου ή αυτοκινούμενης πλωτής δεξαμενής.

Το αμερικανικό ναυτικό διαθέτει πέντε πανομοιότυπα τέτοια πλοία, που κατά σειρά ναυπήγησης είναι τα: "Tarawa", "Saipan", "Belleau wood", "Nassau" και "Pelileu", καθώς και επτά ακόμη στην επιμέρους κλάση "Iwo Jima" που είναι κατά 10 έως 20 χρόνια παλαιότερα.
 Το όνομα "Σαϊπάν" (Saipan) δόθηκε από την ομώνυμη νήσο, την 2η σε έκταση, των νησίδων Μαριάνων στον δυτικό Ειρηνικό Ωκεανό (σήμερα Κοινοπολιτεία των Μαριάνων), που απετέλεσε για πολλά χρόνια βάση αερομεταφερομένων αμερικανικών δυνάμεων.

Χαρακτηριστικά πλοίου 
Το Ε/Φ Σαϊπάν ναυπηγήθηκε στα ναυπηγεία Ίνγκαλς (Ingalls Shipbilding Corp.) όπου και τέθηκε η τρόπιδα στις 21 Ιουλίου 1972, καθελκύσθηκε στις 16 Ιουλίου 1974 και ενεργοποιήθηκε στις 15 Οκτωβρίου 1977.
Εκτόπισμα τόνοι: 39.000 (πλήρους φόρτου).
Διαστάσεις σε μέτρα (ή πόδια): 250 Χ 32,3 Χ 8 (820 Χ 106 Χ 26).
Κατάστρωμα πτήσης σε μέτρα (ή πόδια): 250 X 36 στο μεγαλύτερο μέρος του μήκους, (820 X 118).
Δυνατότητα μεταφοράς(¹): Πολεμικά αεροσκάφη τύπου Harrier και ελικόπτερα τύπου "CH-53 Sea Stallion" και "CH-46 Sea Knight".
Οπλισμός
α)Πυραυλικός εξοπλισμός: Φέρει 2 εκτοξευτές πυραύλων των 20 χιλ. Μκ 16 τύπου Phalanx CIWS mounts
β)Πυροβόλα: Φέρει 3 μονά των 5 in. (ιντσών), 6 των 20 in. (επίσης μονά) και 2 των 40χιλ για αποδώσεις χαιρετισμών.
Μέσα προώθησης
Κύριες μηχανές: 2 συζευγμένοι στροβιλοφόροι κινητήρες (τουρμπίνες) (τύπου Westinghouse) με 2 λέβητες που δίδουν κίνηση σε δύο άξονες συνολικής ισχύος 70.000 SHP (ship-HP).Ταχύτητα: Μεγαλύτερη των 20 κόμβων
Αυτοδυναμία (range): 10.000 μίλια με ταχύτητα 20 κόμβων.

Η/Ν εξοπλισμός: Ο ηλεκτρονικός εξοπλισμός του πλοίου απαρτίζεται από το κυρίαρχο σύγχρονο σύστημα "ITANWDS" (= Tactical Amphibius Warefare Data System) που συνδέεται με κομπιούτερ με όλα τα άλλα συστήματα ελέγχου ελικοπτέρων, αεροσκαφών, όπλων, φόρτωσης δεξαμενής, ναυτιλιακών οργάνων παρακολούθησης, ραδιοεντοπιστών, βυθομέτρων αλλά και του ηλεκτρονικού πολέμου. Επίσης φέρει δορυφορική κεραία συνεννοήσεων ΟΕ-82, δέκτες SSR-1 καθώς και πομποδέκτες WSC-3.Συσκευές Ραντάρ: Από τις κεραίες που διακρίνονται στο υπερστέγασμα φέρονται εγκατεστημένες: συσκευή τρισδιάστης σάρωσης, ΕΠ/ΑΕ, ΕΠ/ΕΠ, Ναυτιλιακές καθώς και ελέγχου πυρός (εγκλωβισμού στόχου κατεύθυνσης βλημάτων) SPG-60 και SPG 9.
Έλεγχος πυρός (Fire cotrol): Ο έλεγχος πυρός πραγματοποιείται από 4 εγκατεστημένα συστήματα (gun-fire) τύπου Μκ 86 και 2 συστήματα (missile fire) τύπου Μκ 115.   
Πλήρωμα πλοίου: 900 (90 Αξιωματικοί και 810 υπαξιωματικοί και ναύτες).Μεταφερόμενες αμφίβιες δυνάμεις: 1700 άνδρες.

 Σημειώσεις (¹)' Το κατάστρωμα πτήσεων (flight deck) μπορεί να εξυπηρετήσει επιχειρήσεις 9 "CH-53 Sea Stallion" ή 12 "CH-46 Sea Knight" ελικοπτέρων ταυτόχρονα. Κάτω από το κύριο κατάστρωμα φέρονται δύο υποκαταστρώματα (hangar decks), που συνδέονται μεταξύ τους με δύο αναβατήρες, ένα αριστερά και ένα κατάπρυμνα, μέσα στα οποία μπορεί να μεταφέρει 19 "CH-53" ή 26 "CH-46". Βέβαια οι αριθμοί αυτοί αλλάζουν αν μεταφέρει ανάμικτα τους παραπάνω ή και άλλους τύπους ελικοπτέρων ή και κάποια αεροσκάφη τύπου Harrier και προβαίνουν σε κοινές επιχειρήσεις.

Το δε πρυμναίο τμήμα του σκάφους είναι κλειστή πλωτή δεξαμενή. Κάτω από το πρυμναίο αναβατήρα, υφίσταται η πόρτα αυτής της δεξαμενής με εσωτερικές διαστάσεις χώρου σε πόδια: 270 Χ 78, μέσα στον οποίο φέρονται τέσσερα αποβατικά σκάφη τύπου LCU καθώς και εξι μικρότερα τύπου LCM.
Πρώραθεν της πλωτής δεξαμενής υφίσταται μεγάλος χώρος (garage), με επιφάνεια περίπου 34.000 τετρ. πόδια, μεταφοράς αμφιβίων ελαφρών μηχανοκίνητων οχημάτων (AFVs) που απαρτίζουν ένα πλήρες τάγμα ενίσχυσης - υποστήριξης αμφίβιων επιχειρήσεων. Επίσης υφίσταται και αποθηκευτικός χώρος (περίπου 117.000 κυβ.πόδες) για διάφορες μεταφορές συσκευασμένων εφοδίων καθώς και δεξαμενές καυσίμων χωρητικότητας 10.000 γαλονιών (US) για τα οχήματα και 400.000 γαλονιών (US) τύπου JP-5 (helicopter fuel).
Επίσης άλλος σημαντικός εξοπλισμός που αξίζει ν΄ αναφερθεί είναι ο πλούσιος ιατρικός εξοπλισμός σε χειρουργικές κλίνες, ακτινολογικά εργαστήρια, νοσοκομειακό τμήμα, τμήμα απομόνωσης, μικροβιολογικά και άλλα εργαστήρια, πλούσιο φαρμακείο, οδοντιατρείο, και χώρους υγειονομικών και ιατροφαρμακευτικών εφοδίων. 

Τα παραπάνω χαρακτηριστικά αφορούν και τα πέντε αμερικανικά πλοία της ίδιας κλάσης. Το κόστος ναυπήγησης των πέντε πανομοιότυπων αυτών ελικοπτεροφόρων (κλάση Tarawa) έφθασε τα 1.145 εκατομμύρια δολάρια ή 229 εκατομμύρια δολάρια για κάθε πλοίο.

Πολεμικά πλοία των ΗΠΑ
Ελικοπτεροφόρα